Ryan O’Connor

Ryan Joseph O’Connorhttps://verokone.hs.fi/henkilo/1992O'Connor%20Ryan%20Joseph (s. 12. tammikuuta 1992 Hamilton, Ontario, Kanada) on kanadalainen jääkiekkopuolustaja, joka pelaa Slovakian pääsarjassa Extraliga-joukkue HC Slovan Bratislavassa. Hän laukoo oikealta.

 Ura 
 Seuraura 
O’Connor pelasi Toronto Jr. Canadiensissa, kun OHL-joukkue Barrie Colts varasi hänet kuudentena pelaajana vuonna 2008. O’Connor siirtyi joukkueeseen kaudeksi 2008–2009, jolloin hän oli Coltsin tehokkain puolustaja tehoilla 10+25=35. O’Connor valittiin kauden päätteeksi OHL:n tulokkaiden toiseen tähdistökentälliseen. Kesken kauden 2009–2010, marraskuussa 2009 hänet ja hyökkääjä Michael Sgarbossa kaupattiin Saginaw Spiritiin vaihdossa puolustaja T. J. Brodieen ja Nick Crawfordiin sekä kolmannen kierroksen varausvuoroon kesälle 2010. O’Connor oli siirtonsakin jälkeen Spiritin tehokkain puolustaja tehtyään 46 runkosarjaottelussa tehot 11+15=26. 

Kaudella 2010–2011 O’Connor nousi Spiritin varakapteeniksi ja hän oli joukkueen tehokkain puolustaja tehoilla 9+32=41. Syksyllä 2010 O’Connor jäi kiinni metyyliheksanamiinin käytöstä, joka oli kiellettyjen aineiden listalla. Hän sai tammikuussa 2011 kahdeksan ottelun mittaisen pelikiellon. O’Connorin mukaan hän käytti lisäravinteita, joiden hän ei tiennyt sisältävän ainetta. O'Connorista tuli Plymouth Whalersin Alex Aleardin kanssa OHL:n historian ensimmäisiä dopingrikkomuksesta tuomittuja pelaajia. Kesken kauden 2011–2012, tammikuussa 2012 hänet kaupattiin hyökkääjä Anthony Camaran kanssa takaisin aiempaan seuraansa Barrie Coltsiin vaihdossa hyökkääjä Eric Lockeen, maalivahti Clint Windsoriin sekä yhteen toisen kierroksen varausvuoroon kesälle 2012 ja kahteen kesälle 2013. Viimeisellä OHL-kaudellaan 2012–2013 O’Connor nousi joukkueen kapteeniksi ja oli Coltsin tehokkain puolustaja tehoilla 18+35=53. Hän sijoittui koko OHL:n puolustajien pistepörssissä viidenneksi.

O’Connor siirtyi kaudeksi 2013–2014 Sveitsin National League A:n HC Davosiin. Hän edusti joukkuetta myös seuran perinteisesti isännöimässä Spengler Cupissa. Tammikuussa 2014 Davos lainasi O’Connorin loppukaudeksi KHL:n kroatialaisjoukkue Medveščak Zagrebiin. Hän vahvisti myös seuran kakkosjoukkuetta Kroatian pääsarjan pudotuspeleissä ja voitti kauden päätteeksi Kroatian-mestaruuden. Kaudeksi 2014–2015 O’Connor siirtyi vuoden mittaisella sopimuksella SM-liigajoukkue Espoo Bluesiin. Kaudeksi 2015–2016 hän siirtyi jatkamaan uraansa 1+1-vuotisella sopimuksella SM-liigan nousijajoukkue KooKoon riveihin. O’Connor oli joukkueen tehokkain puolustaja tehoilla 9+18=27, joilla hän jakoi SM-liigan puolustajien pistepörssin kuudennen sijan SaiPan Sam Lofquistin kanssa. Huhtikuussa 2016 KooKoo käytti O’Connorin sopimuksessa olleen option ja teki vuoden mittaisen jatkosopimuksen hänen kanssaan. 

Kaudella 2016–2017 O’Connor johti KooKoon sisäistä tehotilastoa lukemalla +3, kunnes siirtorajan kynnyksellä helmikuussa 2017 joukkue kauppasi hänet, Kai Kantolan ja Jarkko Malisen loppukaudeksi Helsingin IFK:hon. Vastaavasti HIFK:sta KooKoohon siirtyivät loppukauden lainasopimuksilla Panu Mieho ja Miro-Pekka Saarelainen. KooKoo-kolmikon siirron taustalla oli joukkueen alhainen sijoitus sarjataulukossa ja tilan tekeminen seuraavan kauden pelaajabudjettiin. Toukokuussa 2017 O’Connor teki HIFK:n kanssa vuoden mittaisen jatkosopimuksen, kuten taas helmikuussa 2018. Kauden 2017–2018 päätteeksi hän voitti SM-pronssia.

O’Connor siirtyi kaudeksi 2019–2020 vuoden mittaisella sopimuksella Saksan DEL-liigan Iserlohn Roostersiin. Hän jakoi tehoilla 8+19=27 joukkueen sisäisen pistepörssin toisen sijan Alex Petanin kanssa edellään Mike Halmo. Joulukuussa 2019 O’Connor teki Roostersin kanssa vuoden mittaisen jatkosopimuksen.

 Maajoukkueura 

O’Connor edusti Kanadaa alle 18-vuotiaiden MM-kilpailuissa vuonna 2010. Hän pelasi myös alle 18-vuotiaiden Ivan Hlinkan muistoturnauksessa vuonna 2009, jolloin O’Connor voitti kultaa. Hän voitti viidellä syöttöpisteellään turnauksen puolustajien syöttöpörssin ja O’Connor jakoi puolustajien pistepörssin voiton joukkuetoverinsa Brandon Gormleyn kanssa. Hän edusti myös Canada Ontarion joukkuetta World U-17 Hockey Challengessa vuonna 2009, jolloin O’Connor voitti kultaa.

 Pelityyli 
Elite Prospects -sivuston Tyler Parchemin mukaan O’Connor on hyökkäävä puolustaja, joka kykenee pelaamaan pelipaikkaansa nähden pienehköstä koostaan huolimatta myös hieman fyysistäkin peliä.

 Tilastot 
 2008–2009  Barrie Colts  OHL  62  10  25  35  28  5  0  0  0  0 2009–2010  Barrie Colts  OHL  19  2  10  12  17  –  –  –  –  –  U18  6  3  2  5  8   Saginaw Spirit  OHL  46  11  15  26  48  6  1  3  4  2 2010–2011  Saginaw Spirit  OHL  53  9  32  41  38  12  2  7  9  23 2011–2012  Saginaw Spirit  OHL  37  4  17  21  30  –  –  –  –  –   Barrie Colts  OHL  30  4  11  15  24  6  1  1  2  0 2012–2013  Barrie Colts  OHL  64  18  35  53  38  12  2  6  8  13 2013–2014  HC Davos  NLA  17  0  1  1  2  –  –  –  –  –    Medveščak Zagreb  KHL  11  0  0  0  0  4  0  0  0  0    Medveščak Zagreb II  Kroatia  –  –  –  –  –  1  0  2  2  – 2014–2015  Blues  SM-liiga  46  3  8  11  22  4  0  1  1  0  2015–2016  KooKoo  SM-liiga  59  9  18  27  8  –  –  –  –  – 2016–2017  KooKoo  SM-liiga  44  6  15  21  10  –  –  –  –  –   HIFK  SM-liiga  10  1  1  2  2  11  2  1  3  0 2017–2018  HIFK  SM-liiga  48  4  17  21  28  14  1  2  3  2 2018–2019  HIFK  SM-liiga  59  5  16  21  32  11  0  2  2  2 2019–2020  Iserlohn Roosters  DEL  49  8  19  27  22  –  –  –  –  – 2020–2021  Iserlohn Roosters  DEL  19  3  9  12  16  3  0  5  5  0 2021–2022  Iserlohn Roosters  DEL  54  6  47  53  16  –  –  –  –  – 2022–2023  Iserlohn Roosters  DEL  51  11  21  32  12  –  –  –  –  – 2023–2024  Grizzlys Wolfsburg  DEL  52  11  23  34  10  3  2  0  2  0 2024–2025  Grizzlys Wolfsburg  DEL  44  6  21  27  14  –  –  –  –  – 6 kautta  yhteensä  DEL  269  45  140  185  90  6  2  5  7  0 5 kautta  yhteensä  SM-liiga  266  28  75  103  102  40  3  6  9  4

 Lähteet 

 Viitteet 

Luokka:Kanadalaiset jääkiekkoilijat
Luokka:Dopingrikkomuksesta tuomitut kanadalaiset
Luokka:Dopingrikkomuksesta tuomitut jääkiekkoilijat
Luokka:Vuonna 1992 syntyneet
Luokka:Elävät henkilöt